จะผิดมั๊ย...ถ้ากราฟมันฟ้องว่า "ทองคำกำลังจะเป็นขาขึ้นรอบใหญ่อีกครั้ง".. - FINNOMENA
ทองคำกำลังจะเป็นขาขึ้นรอบใหญ่อีกครั้ง.. แต่ให้ฟันธงเลยมั๊ย...ก็คงต้องบอกว่า ไม่มีใครถูก 100% แน่นอน ฮ่าๆ มาดูเหตุผล support ความคิดนี้ในเชิง Technical Analysis สไตล์ Wizard Kid กันเลยครับ
29 ต.ค. 2563

จะผิดมั๊ย…ถ้ากราฟมันฟ้องว่า “ทองคำกำลังจะเป็นขาขึ้นรอบใหญ่อีกครั้ง”..
มีเงินเรียกน้อง…มีทองเรียกพี่
แต่ถ้ามีเงินซื้อทองตอนนี้…เรียกพี่ยังน้อยไป
นี่คือคำจำกัดความของสถานการณ์ราคาทองคำ ณ ปัจจุบัน ซึ่งอาจจะรวมถึงปีนี้ทั้งปีก็เป็นไปได้…
หลังจากเงียบเหงามาราวๆ 3 ปีเต็มๆ ถ้าดูจากกราฟ Technical เพียวๆแล้วหล่ะก็
ในมุมมองส่วนตัวของผม…
…ทองคำกำลังจะเป็นขาขึ้นรอบใหญ่อีกครั้ง..
แต่ให้ฟันธงเลยมั๊ย…ก็คงต้องบอกว่า ไม่มีใครถูก 100% แน่นอน ฮ่าๆ
มาดูเหตุผล support ความคิดนี้ในเชิง Technical Analysis สไตล์ Wizard Kid กันเลยครับ
กราฟที่ 1..
นี่คือกราฟย้อนหลัง 10 ปีของราคาทองคำไปตั้งแต่ปี 2006 จนถึงปีปัจจุบัน (2016)
ก่อนอื่นขออธิบายเส้น indicator สองเส้นที่ผมชอบใช้ในการดูทองคำน่ะครับ
EMA สีเขียว คือ เส้นค่าเฉลี่ย 50 periods ของ time-frame ที่เราใช้ดู
EMA  สีแดง คือ เส้นค่าเฉลี่ย 200 periods ของ time-frame ที่เราใช้ดู
กราฟตัวแรกนี้…เป็นกราฟ DAY ของราคาทองคำ ดังนั้นเส้นเขียวคือ เส้นค่าเฉลี่ย 50 วัน ส่วนเส้นแดงคือ เส้นค่าเฉลี่ย 200 วัน
ลองสังเกตกราฟดูน่ะครับ ผมทำสรุปไว้แล้วเพื่อความเข้าใจง่าย…
ช่วงปี 2008-2010 ราวๆ  1 ปี กับ 10 เดือน นั้น..ราคาทองคำอยู่ในช่วงสะสมพลังเพื่อพยายามเบรกราคาแถวๆ 1000 เหรียญให้ได้ พอเบรกได้เท่านั้นแหล่ะ
…ขาขึ้นรอบใหญ่ระดับประวัติการณ์ยาวนานอยู่ราวๆ 3 ปี กับอีก 7 เดือน (ปลายปี 2009 – กลางปี 2013)..
จากนั้นเป็นต้นมาราคาทองคำก็หักหัวลง (หลุดเส้น trend line ที่ผมตีเส้นแนวรับไว้) แบบใครเพิ่งซื้อทอง ยิ่งซื้อ ทองยิ่งลง ยิ่งลง แม่ยายยิ่งด่า แน่นอน ฮ๋าๆ
..จวบจนถึงปลายปี 2015 ราคาทองวิ่งอยู่ในกรอบขาลงมาราวๆ 3 ปี
จนกระทั่ง…ราคาทองคำเกิดการเบรกเส้นแนวต้าน (เส้นสีขาวในกรอบสีแดง คือเส้นแนวรับและแนวต้าน) ที่ทนทานมา  3 ปี ได้สำเร็จ…
นี่คือเหตุผลแรก ที่ผมมองว่า ทองคำกำลังจะเป็นขาขึ้นอีกครั้ง…
มาดูกราฟที่ 2 กันครับ
กราฟอันนี้ คือกราฟทองคำราย Month ( 1 แท่งเทียน = 1 เดือน )
ชัดเจนน่ะครับว่า เส้น ema 50 ค่อนข้างมีนัยยะสำคัญต่อทิศทางราคาทองคำพอสมควร
จากกราฟและส่วนที่ผมเขียนสรุปไว้ในกราฟ ได้ข้อสรุปคือ
…ถ้าเดือนนี้ (มีนาคม 2016) ราคาทองคำสามารถยืนเหนือเส้น ema50 ได้…ทองคำน่าจะเป็น uptrend เต็มตัว
อีกข้อสังเกต คือ MACD ตัดเส้น Signal Line ขึ้นเรียบร้อย เป็นครั้งแรกในรอบเกือบ 4 ปี ที่เหลือคือรอเส้น MACD วิ่งขึ้นไปยืนเหนือ  0 ให้ได้เท่านั้น ก็จะเป็นการคอนเฟิร์มขาขึ้นรอบใหญ่เต็มตัว
และนี่คือเหตุผลที่ 2 ที่ทำให้ผมเชื่อว่ากราฟไม่หลอกเรา และทองคำกำลังจะเป็นขาขึ้นอีกครั้ง
กราฟที่ 3 กันต่อ
เมื่อมองว่าราคาทองคำจะเป็นขาขึ้น…ก็มาหา Target Price ของราคาทองคำรอบนี้
ส่วนตัวผมชอบใช้เส้น Fibonacci ในการหา Target Price …
แนวรับที่ทองคำห้ามหลุดเด็ดขาด.. 1200 เหรียญ…ห้าม ห้าม หลุด!
แนวต้านที่อยากให้เจอถ้าราคาทองคำวิ่งผ่าน 1275 เหรียญได้… 1330 กับ 1418 เหรียญ (งานมโนเราต้องมาบ้างอะไรบ้าง)
สรุป..
—> ใครทีเทรด gold futures หรือ spot gold นั้น ถ้ายังไม่มีสถานะใดๆ อาจจะรอราคาให้ลงมาแนวรับเพื่อ Long หรือทะลุแนวต้านแล้วค่อย Follow Buy น่าจะดีกว่าการเล่นกรอบ sideways ครับ
–> คนที่มีต้นทุนต่ำ ถ้าไม่รีบขายทำกำไร เอาไปซื้อของให้คนรัก ก็อาจจะรอลุ้นว่าทองคำจะเบรก 1275 ได้หรือมั๊ย ถ้าได้ก็เฮ ถือต่อ…ถ้าไม่ได้ อาจจะมีการขายทำกำไรบ้างก็ไม่เสียหาย
–> บทความนี้ผมเขียนขึ้นโดยอิงจากกราฟเพียวๆ ไม่ได้เอาปัจจัยพื้นฐานใดๆ เข้ามาใช้ในการวิเคราะห์ โปรดระลึกเสมอว่าการลงทุนมีความเสี่ยง ผู้ลงทุนโปรดพิจารณาและตัดสินใจด้วยตัวของคุณเอง
แล้วพบกันใหม่ครับ
พีร์ บุญชนะวิวัฒน์ (Wizard Kid)
6 March 2016
————————————————————
Facebook Fan Page : facebook.com/WizardKidTrader
Line ID : @wizardkid
Website : https://www.finnomena.com/wizard-kid/
แท็ก:
แชร์บทความ:
ผู้เขียน
Wizard Kid
พีร์ บุญชนะวิวัฒน์ (Wizard Kid) อดีตโบรกเกอร์หนุ่มผู้ผันตัวมาเป็น Prop. Trade ด้านอนุพันธ์และหุ้นให้กับบริษัทหลักทรัพย์สองแห่งในอดีต ปัจจุบันลาออกมาเป็นเทรดเดอร์อาชีพเต็มตัว รวมถึงวิทยากรรับเชิญให้กับตลาดหลักทรัพย์แห่งประเทศไทย บริษัทหลักทรัพย์ รวมถึงองค์กรต่างๆ และเป็นเจ้าของแฟนเพจสุดเฟี้ยวในชื่อ "Wizard Kid"